31986L0199
L 149/38
JURNALUL OFÍCIAL AL UNIUNII EUROPENE
A OPTA DIRECTIVĂ A COMISIEI
din 26 martie 1986
de adaptare la progresul tehnic a anexelor II, IV și VI la Directiva 76/768/CEE a Consiliului privind apropierea legislației statelor membre cu privire laprodusele cosmetice
(86/199/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 76/768/CEE a Consiliului din 27 iulie 1976 privind apropierea legislației statelor membre cu privire la produsele cosmetice (1), modificată ultima dată prin Directiva 86/179/CEE (2), în special articolele 5 și 8 alineatul (2),
întrucât, pentru a proteja sănătatea publică, este necesară stabilirea criteriilor de puritate pentru hexaclorofen și triclocarban;
întrucât, pe baza informațiilor existente, anumite substanțe și conservanți permiși provizoriu pot fi definitiv permiși sau permiși pentru o perioadă suplimentară precizată;
întrucât măsurile prevăzute de prezenta directivă sunt în conformitate cu avizul Comitetului pentru adaptarea la progresul tehnic a directivelor privind eliminarea barierelor tehnice din calea comerțului din sectorul produselor cosmetice,
ADOPTĂ PREZENTA DIRECTIVĂ:
Articolul 1
Directiva 76/768/CEE este modificată după cum urmează:
1.
În anexa II, numărul 221 se înlocuiește cu: „221. Mercurul și compușii săi, cu excepția cazurilor special incluse în anexele V și VI, partea 1”.
2.
Anexa IV, partea 1 și anexa VI, părțile 1 și 2 se înlocuiesc cu anexele 1 și 2 la prezenta directivă.
Articolul 2
(1) Statele membre adoptă măsurile necesare pentru a se asigura că, de la 1 ianuarie 1988, nici producătorii, nici importatorii, stabiliți în Comunitate, nu introduc pe piață produse care nu îndeplinesc cerințele prezentei directive.
(2) Statele membre adoptă măsurile necesare pentru a se asigura că produsele menționate la paragraful 1 nu pot fi vândute sau puse la dispoziția consumatorului final după 31 decembrie 1989.
Articolul 3
(1) Statele membre pun în aplicare actele cu putere de lege și actele administrative necesare pentru a se conforma prezentei directive până la 31 decembrie 1986 și informează de îndată Comisia cu privire la aceasta.
(2) Comisiei îi sunt comunicate de către statele membre textele dispozițiilor de drept intern pe care le adoptă în domeniul reglementat de prezenta directivă.
Articolul 4
Prezenta directivă se adresează statelor membre.
Adoptată la Bruxelles, 26 martie 1986.